# Dzīvības zinātņu un tehnoloģiju institūts

**Biodaudzveidības departaments**

# PĒTNIEKS

**Galvenie uzdevumi un pienākumi**

1. Pētnieka galvenais uzdevums ir kvalificēti veikt zinātniskos pētījumus bioloģijas nozares zooloģijas un ekoloģijas apakšnozarē, sekmēt studiju un pētniecības darba brīvību, veicināt atklātumu Daugavpils Universitātes (turpmāk - DU) pārvaldē. Pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Pētnieka galvenie pienākumi ir:

2.1. veikt zinātnisko darbību bioloģijas nozarē, ekoloģijas apakšnozarē, nodrošināt zinātnisko pētījumu objektivitāti;

2.2. izstrādāt, vadīt vai darboties kā pētniekam ar dzīvnieku uzvedības ekoloģiju, ornitoloģiju, apputeksnētāju ekoloģiju un ar citu zinātnisko tematiku saistītos projektos;

2.3. piedalīties starptautiskos zinātniskajos tīklojumos un mobilitātes programmās, zinātnes komunikācijas pasākumos;

2.4. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

2.5. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.6. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.7. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.8. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.9. piedalīties izglītības sistēmas zinātniskās attīstības un pilnveidošanas procesā;

2.10. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.1.punktu.

2.11. piedalīties apstiprinātu zinātnisko projektu, tostarp Apvārsnis Eiropa, ES struktūrfondu, Latvijas Zinātnes padomes u.c. zinātnisko projektu un līgumdarbu īstenošanā un projektu pieteikumu sagatavošanā un iesniegšanā;

2.12. zinātniskajā darbībā veicināt sadarbību ar lauksaimniecības un mežkopības, pašvaldību un vides organizācijām, un citiem publiskā vai privātā sektora pārstāvjiem;

2.13. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.14. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.15. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.c. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.16. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.17. vadīt studiju darbus bakalaura līmeņa studējošajiem;

2.18. recenzēt DU DZTI izdotajam zinātniskajam žurnālam *Acta Biologica Universitatis Daugavpiliensis* atbilstošās tematikas iesniegtos rakstus;

2.19. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos, un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Maģistra vai doktora grāds bioloģijas nozarē ar specializāciju ekoloģijas apakšnozarē;

2. Zinātnes nozarei atbilstošas zinātniskās publikācijas *Web of Science* un/vai *SCOPUS* datu bāzēs indeksētos zinātniskajos izdevumos pēdējo sešu gadu laikā;

3. Pieredze pētniecības projektu realizācijā un pieteikumu sagatavošanā ekoloģijas vai citā jomā pēdējo sešu gadu laikā;

4. Dalība starptautiskajās zinātniskajās konferencēs ar pētījuma rezultātiem ekoloģijas jomā;

5. Dalības pieredze zinātnes komunikācijas pasākumos;

6. Spēja patstāvīgi organizēt pētniecisko darbu, lasīt lekciju kursus, vadīt seminārus, praktiskās nodarbības un laboratorijas darbus, organizēt pārbaudījumus, konsultēt skolēnu zinātniski pētniecisko darbu izstrādi, ka arī koordinēt brīvprātīgo darbu;

7. Teicamas latviešu un angļu valodas zināšanas;

8. Pieredze lauka pētījumu plānošanā, organizēšanā un veikšanā, informācijas apstrādē, datu analīzē;

9. Prasmes darbā ar ĢIS, statistikas analīzes rīkiem (R, RStudio) un laboratorijas metodēm;

10. Labas biroja programmatūras prasmes (teksta redaktors, izklājlapas, prezentāciju programmatūra);

11. Nepieciešama B kategorijas autovadītāja apliecība lauka pētījumu veikšanai.